Марина Кабанова
На коприната грееха рози…

Превод от руски: Филип Филипов, —

chitanka.info

На коприната грееха рози

и зовяха кого, откъде?

Тоалетът ти беше за този,

който днес, все едно, не дойде.

Заблудил се е сред маргаритки,

сред синчец е желал да снове.

Не разбира навярно от китки,

за любов не твори стихове.

Още дълго ще чакаш в забрава.

Още дълго ще чакаш, нали?

Вече блузата те наранява,

а са розите уж без бодли.

Нека дойде без рози, без люляк,

но с усмихнати, ведри очи.

Нека твоята горест потули,

нека раните да заличи.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.